Viihtyisä ja käytännöllinen asunto keskellä Alfamaa. Huoneistossa on keittiö, kylpyhuone, pieni makuuhuone sekä olohuone, jossa on myös ruokapöytä. Asunto on kotoisa, siisti ja tuntuu neliöitään suuremmalta; ainakin kahdelle aikuiselle tilaa oli oikein hyvin. Käytännössä täällä oli myös kaikki varusteet, mitä kaipasimme. Yövyimme täällä reilun viikon marraskuussa ja lämpimän peiton alla tarkeni hyvin. Päivisin oli lämmintä kuin Suomessa kesällä.
Sisäänkirjautuessa ja lähtiessä aikataulu oli ystävällisen joustava. Luonnollisesti asia riippuu myös edellisten ja seuraavien vieraiden aikataulusta.
Asuntoa vastapäätä kapean kujan toisella puolen on pieni kahvila, josta saa mm. aamupalaa sekä voi ostaa elintarvikkeitakin. Lähistöllä on myös useita pieniä kauppoja sekä runsaasti ravintoloita.
Asunnon oven eteen voisi päästä skootterilla ja mukalakivetykseksi suhteellisen tasaista pintaa pitkin matkalaukkuja vetäen. Autolla näin kapealle kujalle ei pääse. Eli liikuntarajoitteiselle jyrkässä rinteessä oleva Alfama olisi hankala, joskin on oikein viihtyisä kapeine kujineen ja lukuisine portaikkoineen. Kyseessä on Lissabonin vanhin, keskiaikainen kaupunginosa, jossa on paljon nähtävää.